ปิดหมู่บ้าน ส.ต.อ.191 ติดโควิดฯ ชาวบ้านครวญไปที่ไหน สังคมก็รังเกียจ
ชาวบ้านร่วมหมู่บ้าน ส.ต.อ. สายตรวจ191 ที่กลับบ้านที่ อ.กุดจับ จ.อุดรธานี แล้วมีอาการป่วย ไปตรวจ 3 รอบ จึงพบว่าติดเชื้อไวรัสฯ ครวญไปที่ไหนก็ถูกสังคมรังเกียจถึงกับออกปากไล่ ไม่เคยคิดโควิด-19 จะมาไกลถึงบ้านโสกแกคำเจริญกรณีพบ ส.ต.อ.โชคชัย มูลศรี อายุ 33 ปี สังกัดงานสายตรวจ 3 กองบังคับการสายตรวจและปฎิบัติการพิเศษ กองบัญชาการตำรวจนครบาล เป็นผู้ป่วยกลุ่มเสี่ยงสนามมวย โดยสารรถทัวร์กลับบ้านโสกแกฯ ต.เมืองเพีย อ.กุดจับ จ.อุดรธานี ตั้งแต่วันที่ 13 มีนาคม และไปเที่ยวที่แพอ่างน้ำพาน ไปดื่มกินที่สนามซ้อมไก่ชน ร่วมงานแต่ง ภายในหมู่บ้าน โดยไม่กักตัว จนมีอาการป่วย เข้ารับการตรวจอาการไข้ที่ รพ.กุดจับ 2 ครั้งแต่ปกปิดข้อมูลกระทั่งวันที่ 19 มีนาคม ตรวจพบเชื้อโควิด-19 ต้องนำตัวส่งโรงพยาบาลศูนย์อุดธานี ชุดปฏิบัติการควบคุมโรคอำเภอกุดจับได้ลงพื้นที่สอบสวน กักตัวบุคคลที่สัมผัสกับผู้ป่วย และพ่นยาฆ่าเชื้อในพื้นที่ คณะกรรมการควบคุมโรค จ.อุดรธานี ต้องมีมติสั่งปิดห้าง ปิดสถานบริการ สถานบันเทิง ร้านอาหาร ให้ประชาชนอยู่ในบ้านตั้งแต่ วันที่ 23 มีนาคม ถึง 12 เมษายน 63 ตามที่เสนอข่าวไปแล้วนั้นเช้าวันที่ 23 มีนาคม ผู้สื่อข่าวเดินทางไปที่บ้านโสกแกฯ หมู่ 5 ต.เมืองเพีย อ.กุดจับ ซึ่งเป็นหมู่บ้านพบผู้ติดเชื้อโควิด-19 พบบรรยากาศในหมู่บ้านเป็นไปอย่างเงียบเหงา เหมือนหมู่บ้านร้าง ชาวบ้านพากันกักตัวเงียบไม่ออกจากบ้านตัวเอง ทำกิจวัตรประจำวันอยู่ที่บ้าน ทุกคนต่างสวมหน้ากากอนามัยเพื่อป้องกันการติดเชื้อไวรัสโควิด-19 ทุกคนนายสมปอง สารีพรหม อายุ 48 ปี ชาวบ้านโสกแกคำเจริญ เปิดเผยผู้สื่อข่าวว่า หลังจากทราบข่าวมีคนในหมู่บ้านป่วยติดเชื้อไวรัสโควิด-19 บอกได้เลยชาวบ้านทุกคนแทบช็อก ไม่คิดว่าเชื้อไวรัสนี้จะมาใกล้กับตัวเอง ตอนนี้ก็ได้แต่ระวังตัวไม่ยอมออกไปไหน ปกติกลางวันจะเห็นวัยรุ่นขี่รถจักรยานยนต์ไปมา และหากเป็นกลางคืนหมู่บ้านแห่งนี้จะครึกครื้นอย่างมาก แต่หลังจากมีข่าวคนในบ้านติดเชื้อโควิด-19 ทุกคนก็พากันกักตัวอยู่บ้าน สวมหน้ากากอนามัยกันทุกคน ตอนนี้เจ้าหน้าที่ รพ.สต.ชุมชน ได้แต่ย้ำทุกคนต้องระวังกันเอง เพื่อไม่ให้เชื้อไวรัสแพร่ระบาดออกไปอีกด้านนายสมชาย เกตุหอม ผู้ใหญ่บ้านบ้านโสกแกคำเจริญ เปิดเผยว่า หมู่บ้านแห่งนี้มีประมาณ 500 หลังคาเรือน หลังจากมีข่าวคนในหมู่บ้านติดเชื้อ และมีกลุ่มเสี่ยงที่อยู่ใกล้ชิดผู้ป่วยอีกกว่า 50 ราย ทางอำเภอ ได้สั่งการให้ผู้ใหญ่บ้านประกาศเสียงตามสายขอให้ประชาชนเก็บตัวอยู่ที่บ้าน ไม่ไปร่วมกิจกรรมในงานที่คนหมู่มาก และให้สวมหน้ากากอนามัยตลอดเวลา ตอนนี้ชาวบ้านก็กลัวกันมาก แต่พวกเราป้องกันได้ หากไม่ไปร่วมกิจกรรมที่คนหมู่บ้าน และเก็บตัวอยู่แต่ในบ้านนางน้อย (นามสมมติ) เล่าว่า ทุกคนกลัวมาก ไม่คิดว่าเชื้อไวรัสตัวนี้จะมาอยู่ใกล้จมูกแล้ว ตอนนี้ก็ได้แต่ระวังตนเองสวมหน้ากากอนามัยทุกครั้ง และไม่ออกไปไหนหากไม่จำเป็น ตอนที่รู้ข่าวครั้งแรกตกใจมาก เพราะผู้ป่วยมาร่วมงานแต่งงาน ซึ่งมีบ้านติดกับตน แต่ตอนนี้ที่หนักคือ ชาวบ้านจากหมู่บ้านอื่นหากรู้ว่าเป็นชาวบ้านบ้านโสกแกคำเจริญ เขาจะรังเกียจมาก เช่นไปตลาด ไปซื้อของ เมื่อเขารู้ว่าเราอยู่บ้านโสกแกคำเจริญ เขาคิดว่าเป็นคนที่หมู่บ้านมีเชื้อไวรัสโคโรนา เขาก็จะไล่ไปไกลๆ อยากจะวอนชาวบ้านให้เข้าใจพวกเราด้วยไม่ได้ติดไวรัสโคโรนาขณะที่มีรายงานล่าสุดแจ้งว่า วันนี้ จ.อุดรธานี พบผู้ป่วยรายใหม่พบอีก 1 ราย รวมยอดสะสมผู้ติดเชื้อไวรัสโคโรนารวมเป็น 4 รายแล้ว
ชาวบ้านร่วมหมู่บ้าน ส.ต.อ. สายตรวจ191 ที่กลับบ้านที่ อ.กุดจับ จ.อุดรธานี แล้วมีอาการป่วย ไปตรวจ 3 รอบ จึงพบว่าติดเชื้อไวรัสฯ ครวญไปที่ไหนก็ถูกสังคมรังเกียจถึงกับออกปากไล่ ไม่เคยคิดโควิด-19
ไวรัสโคโรนา,ไวรัสโคโรน่า,โควิด-19,covid-19,ตำรวจป่วยโควิด-19,ตำรวจ191,ข่าวทั่วไป